Gila Baby

Gila Baby merupakan sebuah filem aksi komedi Malaysia 2014 arahan Kabir Bhatia dan dibintangi oleh Beto Kusyairy, Nadiya Nisaa, Sharnaaz Ahmad, Adlin Aman Ramlie, Lan Pet Pet dan Jalil Hamid. Filem ini mengisahkan Bob (Beto Kusyairy) yang memerlukan wang yang banyak bagi membiayai kos pembedahan ayahnya di hospital. Terpaksa mengambil jalan mudah, Bob membantu Roy (Sharnaaz Ahmad) mencuri kereta dan akhirnya telah menemui seorang bayi di tempat duduk belakang kereta tersebut. Filem ini telah ditayangkan kepada umum pada 4 Disember 2014.

Sinopsis
Bob (Beto Kusyairy) memerlukan wang yang banyak bagi membiayai kos pembedahan ayahnya di hospital. Dengan mengambil jalan mudah, Bob membantu Roy (Sharnaaz Ahmad), bekas teman sekelasnya di sekolah yang selalu membulinya dahulu untuk melakukan jenayah mencuri kereta. Walaupun percubaan pertama Bob untuk aktiviti jenayah tersebut berjaya tetapi ada seorang bayi (Nur Iman Khalisa) di tempat duduk belakang kereta yang dicurinya itu!

Bob kini mendapati dirinya diburu oleh beberapa pihak yang tidak akan berhenti selagi Bob dan bayi tersebut tidak ditangkap! Untuk mengeruhkan lagi keadaan, dalam perjalanan menyelamatkan diri, Bob bertemu Jaja (Nadiya Nisaa) yang mengugut Bob untuk membawanya sekali kerana ingin lari dari masalahnya sendiri.

Pelakon

Pelakon utama
 Beto Kusyairy sebagai Bob
 Nadiya Nisaa sebagai Jaja
 Sharnaaz Ahmad sebagai Roy
 Nur Iman Khalisa (Chacha) sebagai Baby

Pelakon pembantu
 Adlin Aman Ramlie sebagai Tom
 Mazlan Senario sebagai Jerry
 Jalil Hamid sebagai Mejar (B) Hisham
 Craig Fong sebagai Mongol
 Chelsia Ng sebagai Mary
 Hansen Lee sebagai James
 Chew Kin Wah sebagai Tony
 Adam Corrie Lee sebagai Chong
 Luke Wong sebagai Dragon
 Fimie Don sebagai Boh
 Johariz Sani sebagai Jan
 Ash Nair sebagai Doktor Samir

Penampilan khas
 Que Haidar
 Zain Hamid

Penerbitan
Pengarah filem ini, Kabir Bhatia mengatakan bahawa filem ini merupakan filem yang paling sukar pernah diarah olehnya kerana jalan cerita yang bahaya dan melibatkan seorang bayi.http://www.era.fm/Zon-Interaktif/Interaktif/Gosip-Mossip-Mak-Jemah-GMMJ/Beto-Kusyairy-Kemalangan-Dalam-Filem-Gila-Babyhttp://www.hmetro.com.my/node/15297 Beto Kusyairy telah mendapat kecederaan di lutut sebab jatuh motor dan di dahi semasa pengambaran.http://www.tupai.com.my/2014/11/beto-kusyairy-tercedera-dalam-gila-baby.html

Keluaran

Tayangan
Tayangan perdana filem ini telah dilakukan di GSC Pavilion Kuala Lumpur pada 20 November 2014.http://www.utusan.com.my/hiburan/kuala-lumpur-20-november-2014-preview-filem-gila-baby-di-gsc-1.63860 Filem ini telah ditayangkan kepada umum pada 4 Disember 2014.

Ulasan
Aqmar Mustaza dari Sinar Harian mengulas filem ini sebagai sebuah filem yang mempunyai jalan cerita yang ringkas dan mudah difahami. Lakonan Sharnaaz Ahmad dan Beto Kusyairy turut dipuji.http://www.sinarharian.com.my/misi-terdesak-gila-baby-1.339638 Diyana AR dari portal kehidupan, TheVocket.com pula menyenaraikan filem ini sebagai "9 Filem Terbaik Malaysia 2014".http://thevocket.com/9-filem-terbaik-malaysia-bagi-tahun-2014/

Anugerah
 Anugerah Kategori Penerima KeputusanAnugerah Lawak Warna 2015 Filem Komedi Terbaik Tengku Iesta Tengku Alaudin  Pengarah Komedi Terbaik Khabir Bhatia Pelakon Komedi Lelaki Terbaik (Filem) Sharnaaz Ahmad  Beto Kusyairy  Pelakon Komedi Wanita Terbaik (Filem) Nadiya Nisaa  Lakon Layar & Skrip Terbaik Alfie Palermo & Khabir BhatiaAnugerah Skrin 2015 Filem Terbaik Tengku Iesta Tengku Alaudin  Pengarah Terbaik Khabir Bhatia Pelakon Lelaki Terbaik (Filem) Beto Kusyairy  Pelakon Komedi Wanita Terbaik (Filem) Nadiya Nisaa Pelakon Pembantu Lelaki Terbaik (Filem) Sharnaaz Ahmad Lakon Layar & Skrip Terbaik Alfie Palermo & Khabir Bhatia Anugerah Meletop ERA 2015Filem MeletopGila BabyBintang Filem MELETOPSharnaaz Ahmad

Lihat juga
Filem Malaysia tahun 2014

Rujukan

Pautan luar


Kategori:Filem 2014
Kategori:Filem Malaysia tahun 2014
Kategori:Filem bahasa Melayu
Kategori:Filem komedi Malaysia